Source: http://agroforum.sk/showthread.php?s=9f54b0f7c301cef7eda0e865fa8b06eb&t=4434
Timestamp: 2019-11-19 07:29:05+00:00

Document:
platenie za podnájom - AgroFórum
06-04-2016, 14:31 #1
Parcelné číslo (miestny názov územia): bojčín
Dostal som od poľnohospodárskeho podniku za vlastnú neprístupnú pôdu náhradnú na pozemkoch iného vlastníka.S kým mám uzavrieť zmluvu a akú a ako ja to s platením nájomného komu a kto platí.
25-10-2016, 16:26 #2
Re: platenie za podnájom
Z Vášho príspevku nie je zrejmé, či sa jedná o náhradné pozemky, ktoré boli vyčleňované v správnom konaní za pôvodné pozemky podľa bývalého § 15 zákona SNR č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov (ďalej len „zákon o pozemkových úpravách“), alebo môže ísť aj o podnájomné pozemky podľa § 12a ods. 1 zákona č. 504/2003 Z.z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (ďalej len „zákon o nájme“).
Ak ide vzťah podľa § 12a ods.1 zákona o nájme, mali by ste mať uzatvorenú s poľnohospodárskym subjektom podnájomnú zmluvu.
Pokiaľ náhradné užívanie podľa bývalého § 15 zákona o pozemkových úpravách trvá (nenastali podmienky straty platnosti rozhodnutia podľa § 42i zákona o pozemkových úpravách), trvá aj právo bezplatného náhradného užívania, ktoré týmito rozhodnutiami vznikalo a teda nie je potrebné uzatvárať žiadnu nájomnú zmluvu ani platiť nájomné.
Ak náhradné užívanie podľa bývalého § 15 zákona o pozemkových úpravách stratilo platnosť, postupuje sa podľa § 12a zákona o nájme. Ak došlo k zániku vlastníctva, platí veta z ustanovenia § 42i zákona o pozemkových úpravách „Pri zániku vlastníckeho práva k pozemku, za ktorý bol vyčlenený iný pozemok do bezplatného náhradného užívania, môže nový vlastník pokračovať v užívaní náhradného pozemku po dohode s vlastníkom takého pozemku“.
Všetky časové údaje sú vo "svetovom čase" +1 hodiny. Teraz je 08:29.

References: § 15
 § 12
 § 12
 § 15
 § 42
 § 15
 § 12
 § 42